ประกาศนายทะเบียนประกาศนายทะเบียนเรื่องหลักเกณฑ์ วิธีการ และเงื่อนไขการซื้อหุ้นของบริษัทจำกัดที่ได้รับใบอนุญาตประกอบธุรกิจหลักทรัพย์ประเภทจัดการกองทุนเกินกว่าจำนวนที่กำหนดของบริษัทประกันชีวิตพ.ศ. ๒๕๕๔[๑] อาศัยอำนาจตามความในข้อ ๑๙ (๒.๒) แห่งประกาศกระทรวงพาณิชย์ เรื่องการลงทุนประกอบธุรกิจอื่นของบริษัทประกันชีวิต ลงวันที่ ๒๐ ตุลาคม ๒๕๔๗ซึ่งแก้ไขเพิ่มเติมโดยประกาศคณะกรรมการกำกับและส่งเสริมการประกอบธุรกิจประกันภัยเรื่อง การลงทุนประกอบธุรกิจอื่นของบริษัทประกันชีวิต (ฉบับที่ ๒) พ.ศ. ๒๕๕๔นายทะเบียนออกประกาศไว้ ดังต่อไปนี้ข้อ ๑ ประกาศนี้เรียกว่าประกาศนายทะเบียน เรื่อง หลักเกณฑ์ วิธีการและเงื่อนไขการซื้อหุ้นของบริษัทจำกัดที่ได้รับใบอนุญาตประกอบธุรกิจหลักทรัพย์ประเภทจัดการกองทุนเกินกว่าจำนวนที่กำหนดของบริษัทประกันชีวิตพ.ศ. ๒๕๕๔ข้อ ๒ ประกาศนี้ให้มีผลใช้บังคับตั้งแต่วันประกาศเป็นต้นไปข้อ ๓ ให้ยกเลิกประกาศนายทะเบียนเรื่อง หลักเกณฑ์ วิธีการและเงื่อนไขการซื้อหุ้นของบริษัทที่ได้รับใบอนุญาตประกอบธุรกิจหลักทรัพย์ประเภทจัดการกองทุนรวมของบริษัทประกันชีวิตเกินกว่าจำนวนที่กำหนดลงวันที่ ๒๐ มกราคม ๒๕๔๘ข้อ ๔ ในประกาศนี้เงินกองทุนส่วนเกินสุทธิ หมายความว่าเงินกองทุนส่วนเกินที่เกินจากจำนวนที่บริษัทต้องดำรงไว้ตามมาตรา ๒๗แห่งพระราชบัญญัติประกันชีวิต พ.ศ. ๒๕๓๕ซึ่งแก้ไขเพิ่มเติมโดยพระราชบัญญัติประกันชีวิต (ฉบับที่ ๒) พ.ศ. ๒๕๕๑ตามราคาประเมินในวันสิ้นปีบัญชีครั้งสุดท้ายหรือในงบการเงินระหว่างกาลครั้งสุดท้ายหลังจากหักเงินกองทุนส่วนเกินที่บริษัทได้ใช้เพื่อการอื่นทั้งหมด เช่นซื้อหรือมีไว้ซึ่งอสังหาริมทรัพย์ เป็นต้นบริษัทจำกัดที่ได้รับใบอนุญาตประกอบธุรกิจหลักทรัพย์ประเภทจัดการกองทุน หมายความว่า บริษัทจัดการกองทุน ตามกฎหมายว่าด้วยธุรกิจหลักทรัพย์และตลาดหลักทรัพย์บริษัท หมายความว่าบริษัทประกันชีวิตตามกฎหมายว่าด้วยการประกันชีวิตและให้หมายความรวมถึงสาขาของบริษัทประกันชีวิตต่างประเทศที่ได้รับใบอนุญาตประกอบธุรกิจประกันชีวิตในราชอาณาจักรตามกฎหมายว่าด้วยการประกันชีวิตข้อ ๕ ในกรณีที่บริษัทประสงค์จะดำเนินการดังต่อไปนี้ให้บริษัทยื่นขอความเห็นชอบเป็นหนังสือต่อนายทะเบียน(๑)ซื้อหุ้นของบริษัทจำกัดที่ได้รับใบอนุญาตประกอบธุรกิจหลักทรัพย์ประเภทจัดการกองทุนเกินกว่าจำนวนที่กำหนด(๒)จัดตั้งบริษัทซึ่งมีวัตถุประสงค์ในการประกอบธุรกิจหลักทรัพย์ประเภทจัดการกองทุนข้อ ๖ บริษัทที่จะยื่นขอรับความเห็นชอบตามข้อ ๕ต้องมีคุณสมบัติ ดังต่อไปนี้(๑) มีเงินกองทุนส่วนเกินสุทธิไม่น้อยกว่าสามเท่าของทุนจดทะเบียนของบริษัทจำกัดที่ได้รับใบอนุญาตประกอบธุรกิจหลักทรัพย์ประเภทจัดการกองทุนที่บริษัทจะซื้อหุ้นนั้นและการซื้อหุ้นดังกล่าวบริษัทต้องใช้เงินกองทุนส่วนเกินทั้งจำนวน(๒)บริษัทต้องมีพนักงานที่มีความรู้ความเข้าใจในธุรกิจจัดการกองทุน มีความพร้อม และมีทรัพยากรเพียงพอทั้งในด้านบุคลากรและระบบงานเพื่อรองรับการบริหารจัดการในธุรกิจบริษัทหลักทรัพย์จัดการกองทุน(๓)บริษัทต้องไม่ถือหุ้นในบริษัทจำกัดที่ได้รับใบอนุญาตประกอบธุรกิจหลักทรัพย์ประเภทจัดการกองทุนเพื่อหลีกเลี่ยงการปฏิบัติตามกฎหมายหรือกฎเกณฑ์อื่น ๆหรือเป็นช่องทางการหลีกเลี่ยงเกณฑ์อัตราส่วนการถือหุ้นหรือมีหน่วยลงทุน(๔) นอกจากคุณสมบัติตาม (๑) (๒) และ (๓) แล้วในการจัดตั้งบริษัทจำกัดซึ่งมีวัตถุประสงค์ในการประกอบธุรกิจหลักทรัพย์ประเภทจัดการกองทุนบริษัทต้องมีธรรมาภิบาล มีระบบการควบคุมภายในที่ดีและต้องจัดทำนโยบายและแผนกลยุทธ์การดำเนินธุรกิจ มีระบบบริหารความเสี่ยงซึ่งประกอบด้วยการบริหารความเสี่ยงที่สามารถประเมิน ติดตามและควบคุมความเสี่ยงในการทำธุรกรรมระหว่างบริษัทและบริษัทจำกัดที่ได้รับใบอนุญาตประกอบธุรกิจหลักทรัพย์ประเภทจัดการกองทุนได้อย่างเหมาะสมโดยนโยบายการบริหารความเสี่ยงดังกล่าวจะต้องได้รับความเห็นชอบจากคณะกรรมการของบริษัทข้อ ๗ ในการยื่นขอรับความเห็นชอบซื้อหุ้นของบริษัทที่ได้รับใบอนุญาตประกอบธุรกิจหลักทรัพย์ประเภทจัดการกองทุนต้องมีเอกสารเพื่อประกอบการพิจารณาอย่างน้อยดังต่อไปนี้(๑) แผนธุรกิจ (business plan) ของบริษัทในการบริหารจัดการบริษัทจำกัดที่ได้รับใบอนุญาตประกอบธุรกิจหลักทรัพย์ประเภทจัดการกองทุนในระยะห้าปี(๒)แผนธุรกิจของบริษัทจำกัดที่ได้รับใบอนุญาตประกอบธุรกิจหลักทรัพย์ประเภทจัดการกองทุนในระยะห้าปี รวมทั้งประมาณการกระแสเงินสด และผลการดำเนินงาน(๓)เอกสารแสดงการวิเคราะห์ผลกระทบต่อบริษัทในการซื้อหุ้นทั้งด้านกระแสเงินสดและความเสี่ยงในด้านต่าง ๆ ในระยะห้าปี(๔) เอกสารแสดงความพร้อมทั้งในด้านบุคลากรและระบบงานเพื่อรองรับการบริหารจัดการธุรกิจหลักทรัพย์จัดการกองทุน(๕) นโยบายการบริหารความเสี่ยงโดยรวม(๖) ผลการวิเคราะห์โอกาสและความเป็นไปได้ในการดำเนินธุรกิจหลักทรัพย์จัดการกองทุน (feasibility study)ข้อ ๘ ในการให้ความเห็นชอบตามประกาศนี้นายทะเบียนจะกำหนดเงื่อนไขใด ๆ ไว้ด้วยก็ได้ข้อ ๙ ในการพิจารณาคำขอตามประกาศนี้ให้นายทะเบียนมีอำนาจแจ้งให้บริษัทมาให้ถ้อยคำหรือยื่นคำชี้แจงแสดงข้อเท็จจริงหรือสั่งให้บริษัทส่งหลักฐานเอกสารอื่นเพิ่มเติมได้ตามที่เห็นสมควรภายในระยะเวลาที่กำหนดหากบริษัทมิได้ดำเนินการตามที่กำหนดให้ถือว่าบริษัทไม่มีความประสงค์จะยื่นคำขอรับความเห็นชอบอีกต่อไปประกาศณ วันที่ ๓๑ สิงหาคม พ.ศ. ๒๕๕๔จันทราบูรณฤกษ์เลขาธิการคณะกรรมการกำกับและส่งเสริมการประกอบธุรกิจประกันภัยนายทะเบียนปริยานุช/ผู้จัดทำ๙ พฤศจิกายน๒๕๕๔ชาญ/ผู้ตรวจ๑๖ พฤศจิกายน๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๑๓๑ ง/หน้า ๕๒/๔ พฤศจิกายน ๒๕๕๔